Какво каза Бартомеу на Де Йонг при подписването на договора? - Футбол свят - Испания - Gong.bg
Младият халф на Аякс - Френки Де Йонг, се превърна в нов футболист на Барселона. Той подписа контракт за 5 сезона, но ще заиграе на "Камп Ноу" в началото на следващия сезон, довършвайки настоящия в Амстердам.
Силен интерес към играча прояви и френския ПСЖ, но каталунците бяха много по-настоятелни. Самият Де Йонг също е фен на Барса и решението в немалка степен бе взето със сърце.
По време на подписването на договора президентът на каталунците - Хосеп Мариа Бартомеу, е заявил пред играча: "Ако искаш да печелиш пари, подпиши сега с Барселона и ако не си задоволен финансово, можеш да отидеш в ПСЖ. Но отидеш ли в ПСЖ, никога няма да можеш да дойдеш в Барселона, защото ние нямаме толкова пари, колкото те ще ти дадат".